SVEUČILIŠTE U ZAGREBU

**Fakultet filozofije i religijskih znanosti**

Jordanovac 110, 10000 Zagreb

U Zagrebu, 10. srpnja 2024. godine

**OBRAZLOŽENJE OPĆEG DIJELA IZVRŠENJA FINANCIJSKOGA PLANA**

**za razdoblje od 01.01.2024. do 30.06.2024.**

**6154 Sveučilište u Zagrebu Fakultet filozofije i religijskih znanosti**

Prema članku 42. stavka 1. Pravilnika o polugodišnjem i godišnjem izvještaju o izvršenju proračuna i financijskog plana (NN 85/2023 od 24. srpnja 2023.) dostavljamo Obrazloženje polugodišnjeg izvještaja o izvršenju financijskoga plana.

***PRIHODI I PRIMICI***

***Ukupni ostvareni prihodi za polugodišnje razdoblje 2024. godine*** iznose **675.516,11 EUR-a,** a sastoji se od:

1. izvora 11= 610.995,13 EUR-a (odnosi se na priljeve iz proračuna za plaće, materijalna prava zaposlenika, tekuće i investicijsko održavanje Fakulteta)
2. izvora 31=14.545,20 EUR-a (odnosi se na prodaju knjiga, iznajmljivanje i sl.)
3. izvora 43=25.765,78 EUR-a (odnosi se na priljeve sredstava od uplate školarina i ostalih prihoda prema posebnim propisima)
4. izvora 61=20.660 koje se odnosi na tekuće donacija od neprofitne organizacije za potrebe projekata Fakulteta i tiskanje časopisa *Obnovljeni život*.

Donacija u iznosu 20.000,00 EUR-a nije bila planirana, ali je doznačena od strane neprofitne organizacije za namjensko financiranje izdavanja časopisa *Obnovljeni život* čija se potrošnja prati kao posebna troškovna jedinica.

***RASHODI I IZDACI***

***Ukupni ostvareni rashodi za polugodišnje razdoblje u 2024. godini*** iznose **691.075,21 EUR-a,** a najvećim dijelom odnose se na isplatu plaća i materijalnih prava zaposlenika, režijske troškove, održavanje Fakulteta te intelektualne usluge za potrebe projekata i lekture za izdavanje časopisa *Obnovljeni život.*

U polugodištu 2024. godine prema internom Pravilniku o jednostavnoj nabavi i Planu nabave za 2024. financirane su nabave:

1. Uredskoga namještaja za Vijećnicu Fakulteta u ukupnom iznosu 8.310,00 EUR-a ( u mjesecu lipnju 2024. plaćeno je 5.795,00 EUR-a, a preostali iznos u mjesecu srpnju 2024.) , a sredstva su osigurana doznakom Sveučilišta u Zagrebu iz 2021. godine
2. Usluge promidžbe Fakulteta u iznosu 4.375,00 EUR-a, a sredstva su osigurana iz izvora 43 – Posebni prihodi

***PRIJENOS SREDSTAVA IZ PRETHODNE I U SLJEDEĆU GODINU***

Prijenos sredstava iz 2023. u 2024. godinu iznosi 61.292,78 EUR-a.

***REZULTAT POSLOVANJA***

U polugodištu 2024. godine utvrđen je manjak prihoda u iznosu 15.559,10 EUR-a, a manjak je pokriven prijenosom viška sredstava iz 2023. godine.

***UKUPNE I DOSPJELE OBVEZE TE POTRAŽIVANJA***

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Dospjele obveze | 824,91 EUR-a | 1.863,70 EUR-a |
| Stanje potraživanja | 2.991,10 EUR-a | 2.843,33 EUR-a |